  Виталий Пронин 1-тӥ толсуре ортчоз «Удмурт-а мон?!» форум. Татын удмурт егитъёс дышетскозы проект гожтыны, нунал пумын соослэн тужгес усто малпанъёсынызы тодматскоз Удмуртилэн Тӧроез Александр Бречалов но. - Форуме ог 150 муртэ возьмаськом, асьсэ проектной малпанъёсынызы вуозы Башкириысь, Татариысь, Киров улосвылысь удмурт егитъёс но, - вера форумез огез радъясь Елена Рябина. - Форумын ужалоз 5 секция: лулчеберет, наука но дышетон, мультимедиа, туризм, ульчаосты - азбаръёсты умоятон. Котькуд секциын проект гожтозы, пӧлысьтызы тужгес умойзэ быръёзы, нунал пумын 5 тужгес ӟеч малпанъёсын тодматэмын луозы Удмуртилэн Тӧроез Александр Бречалов но ӧтем куноос.Озьыен, кыӵе проектэз устоен лыдъялоз таиз я соиз спонсор, солы уксё сётыны быгатоз. Оскон вань: форум бере малпанъёс улонэ пыӵалозы. Кыӵе проектэз устоен лыдъялоз таиз я соиз спонсор, солы ик уксёзэ сётоз. Оскон вань: форум бере малпанъёс улонэ пыӵалозы.Форумозь арня но ӝыны сяна дыр ӧз кыльы ни. Соин ик дыртэ: тӥ пушкын трос малпанъёс пӧзё ке, улонэз ӟечгес каремды потэ ке, гожтӥське но лыктэ форуме. Анкета вань «Удмурт Кенеш» огазеяськонлэн вотэсбамаз.Вераны кулэ, «Удмурт-а мон?!» форум туэ 2-тӥзэ ортче ни. Радъяло сое «Удмурт Кенеш» но «Шунды» огазеяськонъёс.Форумлэн радлыкез:09.00 - 10.00 часъёсы - форуме вуэмъёсты пумитан.10.00 - 12.00 часъёсы - форумез сӥё-дано усьтон.12.00 - 14.00 часъёсы - пӧртэм ӧръёсъя ужан:• лулчеберет• наука но дышетон• мультимедиа• туризм• ульчаосты-азбаръёсты умоятон (благоустройство);14.00 - 15.00 часъёсы - нуназеян;15.00 - 17.00 часъёсы - Удмуртилэн Тӧроеныз Александр Бречаловен пумиськон, форумлы йылпумъянъёс лэсьтон;17.00 - 18.00 часъёсы - удмурт кырӟасьёслэн концертсы.Мария Векшина  